Ixef wis sin: Tasentalant deg wungal Iḥulfan ur tesɛi ara azal, imi seg tlalit-is ur ferḥen ara yis talalit n teqcict deg lezzayer tettas-d s tsusmi, ababat yeẓra belli d taqcict i tesɛa tmeṭṭut-is, imi ur yesli ara i uslilew n tlawin deg uxxam,ad iruḥ ɣer lqahwa i wakken ad t-sebbren yimeddukal1, deg tmurt n leqbayel qqaren ula d leḥyuḍ ḥeznen; kullec d asemmaḍ2, talalit n teqcict deg tmetti taqbaylit d wamek tettqabal lexbar-a yessazzel imru, ad naf Henri Genevois yessebgen-d ula d netta belli ɣas ababat ur iferreḥ ara mi ara ternu ɣer-s teqcict imi yeqqar kan ilul-d uqerru n zyada deg twacult, s yes ur ttačareɣ ara axxam, s yes ur ttḥarabeɣ ara aɛdaw3, maca ula d tilawin ur ferḥent ara s tlalit n teqcict qqarent gar-asent tin d-yesɛan taqcict d tamenzut ad taḍen aṭas, ad tḍegger temẓi-is. Rebbi ad yerwu taḍsa: yeslalay-d taqcict seg teqcict4 tameṭṭut iseɛɛun kan tiqcicin deg tmetti n leqbayel tettwaḥsab d tiɛiqert, d lɛar tezmer ad tebru ma ur tesɛi ara aqcic5, ma yella teqqim ur tebri ad teddem ddel nettat d urgaz-is alamma mmuten, tuɣal-d deg udlis nniḍen anda d-tewwi yiwet n tqessiḍt ttawin-tt-id di tsekla timawit ɣef yiwen n umɣar d tmeṭṭut-is ttwademren ad nɣen imannsen acku sɛan-d kan yiwet n teqcict, ay-a akk yessebgan-d amkan meḥquren i tuɣ tmeṭṭut deg usugnan aqbayli, wagi si tlalit-is, tamuɣli-a n leqbayel ar teqcicin yekka-d seg uxemmem n zik di lawan n yiɣil imi irgazen d nutni i ixeddmen ɣef uxxam ssalayen-as ccan, acku zemren ad nnaɣen ma yella-d ṭraḍ, yerna nutni ad qqimen ddunit-nsen akk ad xedmen i uxxam-nsen maca taqcict ad d-yas wass ad tezweǧ ad tbeddel axxam, ad teččar axxam n wiyyaḍ, yenna-d daɣen